La pujà i la rodà de Sant Roc posen el punt i final a les festes patronals de Burjassot
2025-07-24

Els Clavaris, acompanyats de la Penya El Coet i dels portadors del Sant, al costat de l’Alcalde de Burjassot, Rafa García i al Regidor de Festes, Manuel Pérez Menero, han fet que Sant Roc dansara i recorreguera els carrers de Burjassot al ritme de la música de l’Agrupació Musical Los Silos.

El moment de la rodà, amb una Plaça de l’Ajuntament plena a vessar de burjassoters, ha sigut un dels més emotius de la nit, al costat de l’entrada del Patró en l’Ermita per a acomiadar-se del seu poble, fins al mes de setembre, quan acompanyarà a la Mare de Déu de la Cabeza en el seu moment gran, el 30 de setembre.